ທ່ານ Ichiro Ozawa ພົ້ນ ຂໍ້ຫາຍັກຍອກ ເງິນຫາລາຍໄດ້ 
ສານ​ເຂດກຸງ​ໂຕ​ກຽວ ບໍ່​​ພົບ​ເຫັນ​ຫລັກ​ຖານ​ໃດໆ ທີ່​ບອກ​ວ່າ ທ່ານ Ozawa ປອມ​ແປງ​ລາຍ​ງານ​ຕ່າງໆ ​ເພື່ອ​ເຊຶ່ອງ​ເງິນ​ກູ້​ຢືມ​ຈໍານວນຫ້າ​ລ້ານໂດລາ.
ທ່ານ Ichiro Ozawa ນັກການ ເມືອງທີ່ມີອິດທິພົນ ຖືກຕັດສິນ ໃຫ້ພົ້ນຜິດ ໃນວັນພະຫັດມື້ນີ້ ຈາກຂໍ້ຫາລະເມີດກົດໝາຍຫາ ລາຍໄດ້ ຊຶ່ງເປັນການປູທາງສໍາ ລັບການຕໍ່ສູ້ກັນ ທີ່ສາມາດເປັນ ໄປໄດ້ຢູ່ພາຍໃນພັກລັດຖະບານ ທີ່ປົກຄອງປະເທດຢູ່ໃນເວລານີ້ ສານເຂດກຸງໂຕກຽວກ່າວວ່າ ບໍ່ພົບເຫັນຫລັກຖານໃດໆທີ່ບອກວ່າ ທ່ານ Ozawa ປອມແປງລາຍງານຕ່າງໆເພື່ອເຊຶ່ອງເງິນກູ້ຢືມ ຈໍານວນຫ້າລ້ານໂດລາ ທີ່ທ່ານໄດ້ໃຫ້ແກ່ພະແນກການຫາລາຍໄດ້ທາງການເມືອງຂອງທ່ານ ເພື່ອໃຫ້ຄວາມສະດວກໃນການຕົກລົງເລຶ່ອງທີ່ດິນໃນປີ 2004 ນັ້ນ ທ່ານ ໂອຊາວາ ສະແດງຄວາມຍິນດີຮັບເອົາການຕັດສິນພົ້ນໂທດໃນການກ່າວພຽງສັ້ນໆວ່າ ພັກລັດຖະບານ ແມ່ນມີເຫດມີີຜົນແລະມີຄວາມຍຸຕິທໍາ ການຕັດສິນພົ້ນໂທດຄັ້ງນີ້ ໝາຍເຖິງວ່າພັກປະຊາທິປະໄຕຂອງຍີ່ປຸ່ນທີ່ປົກຄອງປະເທດຢູ່ໃນເວລານີ້ ອາດເອົາບາດກ້າວເພີ່ມຕື່ມເພື່ອຕັດສິດການເປັນສະມາຊິກຂອງຜູ້ມີອິດທິພົນໃນການແບ່ງປັນອຳນາດອາຍຸ 69 ປີ ທີ່ຖືກບັງຄັບໃຫ້ສະຫລະຕໍາແໜ່ງ ຫົວໜ້າພັກປະຊາທິປະໄຕຍີ່ປຸ່ນລຸນຫລັງການຟ້ອງຮ້ອງຂອງທ່ານນັ້ນ ທ່ານໂອຊາວາ ທີ່ຍັງສາມາດຮັກສາແກນນໍາຂອງພວກສະໜັບສະໜຸນທີ່ຈົງຮັກພັກດີໄດ້ເປັນຜູ້ໂຈມຕີນາຍົກລັດຖະມົນຕີ Yoshihiko Noda ຊຶ່ງເປັນສະມາຊິກຄົນນຶ່ງຂອງພັກປະຊາທິປະໄຕຍີ່ປຸ່ນຄືກັນນັ້ນ ທ່ານໂອຊາວາໄດ້ ຄັດຄ້ານຕໍ່ແຜນການທີ່ເປັນຂໍ້ຂັດແຍ້ງກັນຂອງທ່ານ ໂນດາ ເພື່ອຂື້ນພາສີໃນການຂາຍສິນຄ້າສອງເທົ່າຕົວ ເພື່ອແກ້ໄຂບັນຫາໜີ້ສິນຈໍານວນມະຫາ ສານຂອງລັດຖະບານນັ້ນ ທ່ານ Tomohiko Taniguchi ອະດີດໂຄສົກກະຊວງຕ່າງປະເທດຍີ່ປຸ່ນ ກ່າວວ່າ ການຕັດສິນຂອງສານຄັ້ງນີ້ ອາດໝາຍເຖິງການສູນເສຍຄັ້ງຍິ່ງ ໃຫຍ່ບັ້ນນຶ່ງສໍາລັບທ່ານ ໂນດາ ທ່ານອະດີດໂຄສົກທ່ານນີ້ ໄດ້ບອກວີໂອເອວ່າບັດນີ້ມັນຈະລໍາບາກຫລາຍຂຶ້ນເພື່ອໃຫ້ໄດ້ຮັບການສະໜັບສະໜຸນສໍາລັບມາດຕະການຕ່າງໆດ້ານງົບປະມານຂອງທ່ານ ຊຶ່ງຖືກຄັດຄ້ານໂດຍ ສະມາຊິກຂອງພັກປະຊາທິປະໄຕຍີ່ປຸ່ນແລະສະມາຊິກສະພາພັກຝ່າຍຄ້ານຫລາຍຄົນນັ້ນ